
		NACIONALINĖS ŽEMĖS TARNYBOS
PRIE APLINKOS MINISTERIJOS
KAUNO APYGARDOS ŽEMĖS TVARKYMO IR 
ADMINISTRAVIMO SKYRIAUS
VEDĖJAS

ĮSAKYMAS


DĖL KAIMO PLĖTROS ŽEMĖTVARKOS PROJEKTO Vilniaus r. sav., Dūkštų sen., Levydonių kaime RENGIMO PRADŽIOS IR PLANAVIMO TIKSLŲ NUSTATYMO

2026   m.        d. Nr.   2KPĮ-               
Kaunas



[bookmark: _Hlk169532291]Vadovaudamasi Lietuvos Respublikos žemės įstatymo 39 straipsnio 1 dalies 3 punktu, Kaimo plėtros žemėtvarkos projektų rengimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. rugpjūčio 11 d. įsakymu 
Nr. 3D-476/D1-429 „Dėl Kaimo plėtros žemėtvarkos projektų rengimo taisyklių patvirtinimo“, 6 punkto 6.3 papunkčiu ir 16 punktu, veikdama pagal Nacionalinės žemės tarnybos prie Aplinkos ministerijos direktoriaus 2024 m. rugpjūčio 8 d. įgaliojimą Nr. 1Į-368-(1.7 E.) „Dėl teritorijų planavimo dokumentų ir žemės valdos projektų rengimo ir tvirtinimo, kitų funkcijų atlikimo“ ir atsižvelgdama į  M. T. 2026 m. liepos 22 d. prašymą:
1. N u s t a t a u kaimo plėtros žemėtvarkos projekto rengimo pradžią ir planavimo tikslus, kurio:
1.1. planuojama teritorija: Vilniaus r. sav., Dūkštų sen., Levydonių k., žemės sklypo kadastro Nr. 4124/0300:189, sklypo plotas 0,8000 ha;
1.2. planavimo tikslai: parinkti ūkininko sodybos vietą ir žemės ūkio veiklai reikalingų statinių statybos vietą;
1.3. uždaviniai: parinkti ūkininko ūkio sodybos vietą, suplanuoti žemės ūkio paskirties žemės sklypo (sklypų) teritoriją, nustatant ūkininko sodybos statinių statybos zoną, suplanuoti kelių išdėstymą, suplanuoti žemės ūkio paskirties žemės sklypo (sklypų) teritoriją, nustatant kitos (fermų, ūkio, šiltnamių, kaimo turizmo) paskirties statinių statybos zoną; nustatyti melioracijos statinių ir inžinerinių tinklų išdėstymą, nustatyti specialiąsias žemės ir miško naudojimo sąlygas, nustatyti vandens tvenkinio įrengimo vietą;
1.4. planavimo organizatorius: žemės sklypo (kadastro Nr. 4124/0300:189) savininkas M. T. 
2. Nurodau planavimo organizatoriui M. T. vadovaujantis Kaimo plėtros žemėtvarkos projektų rengimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. rugpjūčio 11 d. įsakymu Nr. 3D-476/D1-429 „Dėl Kaimo plėtros žemėtvarkos projektų rengimo taisyklių patvirtinimo“, 20–22 punktais:
2.1. pagal planavimo tikslus parengti ir patvirtinti planavimo darbų programą;
2.2. apie priimtą sprendimą dėl kaimo plėtros žemėtvarkos projekto rengimo pradžios ir planavimo tikslų bei patvirtintą planavimo darbų programą paskelbti seniūnijos, kurioje yra planuojama teritorija, skelbimų lentoje ir Nacionalinės žemės tarnybos prie Aplinkos ministerijos interneto svetainėje. Paskelbus šį dokumentą TPDRIS, pradedamas teritorijų planavimo procesas. 
2.3. prieš pradedant rengti kaimo plėtros žemėtvarkos projektą, gauti planavimo sąlygas iš Kaimo plėtros žemėtvarkos projektų rengimo taisyklių 23 punkte nurodytų atitinkamų institucijų.
3. I n f o r m u o j u, kad šis įsakymas per vieną mėnesį nuo įteikimo dienos gali būti skundžiamas administracinių ginčų komisijai arba administraciniam teismui Lietuvos Respublikos administracinių bylų teisenos įstatymo nustatyta tvarka.

